Diari Oficial de la Generalitat Valenciana


Sumari del DOGV 8079, del 07-07-2017 (2017/6025)

RESOLUCIÓ de 2 de juny de 2017, de la Presidència del Consorci Hospital General Universitari de València (CHGUV), per la qual es convoca un concurs per a la provisió de la plaça de cap de secció de Formació, i s'aproven les seues bases específiques (CM/03/2017).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6025


Data del document
:   02-06-2017

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de juny de 2017, de la Presidència del Consorci Hospital General Universitari de València (CHGUV), per la qual es convoca un concurs per a la provisió de la plaça de cap de secció de Formació, i s'aproven les seues bases específiques (CM/03/2017).  
 [2017/6025]  
Per la Resolució de 23 d'octubre de 2009, de la Presidència del CHGUV, es van aprovar les bases generals de les convocatòries per a la provisió de places de direcció subjectes a avaluació de l'exercici, d'acord amb les previsions contingudes en el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic i els Estatuts del CHGUV.  
  
La base sisena de les bases generals esmentades estableix que per una resolució de la Presidència del CHGUV s'aprovaran les convocatòries específiques, i la base general huitena estableix que aquestes s'hauran de publicar en el Diari Oficial de la Generalitat Valenciana (DOGV).  
Així mateix, la base onzena determina, en l'apartat 1, que en les convocatòries específiques o mitjançant una resolució singular de la Presidència del CHGUV, que es publicarà en el Diari Oficial de la Generalitat Valenciana, s'establirà la composició nominal de la comissió de valoració.  
Actualment es troba vacant en el CHGUV la direcció, de caràcter no assistencial, cap de secció de Formació, la provisió reglamentària de la qual es considera oportuna i necessària per a la prestació del servei públic.  
En conseqüència, la Presidència del CHGUV en els termes que estableix la base sisena de les referides bases generals aprovades per la Resolució de 23 d'octubre de 2009, resol:  
  
Primer  
Aprovar les bases específiques per a la provisió, per mitjà de concurs de mèrits subjecte a avaluació de l'exercici, de la plaça de cap de secció de Formació del Consorci Hospital General Universitari de València, que consten en l'annex I de la present resolució.  
  
Segon  
Aprovar el barem per a la valoració dels mèrits que consta en l'annex II.  
  
Tercer  
Designar els membres de la Comissió de Valoració que consten en l'annex III.  
  
Quart  
Aprovar el model de sol·licitud que consta en l'annex IV.  
  
Contra aquesta resolució, les persones interessades poden interposar potestativament un recurs de reposició davant de la Presidència del CHGUV en el termini d'un mes, comptador des de l'endemà de la seua publicació en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat o, directament, un recurs contenciós administratiu en el termini de dos mesos, comptadors des de l'endemà de la seua publicació, davant dels Jutjats Contenciosos Administratius de la ciutat de València, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí de la interposició de qualsevol altre recurs que s'estime convenient.  
  
  
València, 2 de juny de 2017.- La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
  
ANNEX I  
Bases específiques per a la provisió del cap de secció de formació del CHGUV'CM/03/2017  
  
I. Plaça objecte de la convocatòria  
  
Número 82069  
Denominació Cap de secció de Formació  
Grup/Subgrup B/A2  
Complement destinació 22  
Complement específic 132  
Centre Direcció Gerència CHGUV  
Àrea Planificació i Gestió  
  
  
II. Bases i requisits generals  
Les bases que regeixen la present convocatòria són les aprovades per la Resolució de la Presidència del CHGUV de 23 d'octubre de 2009 (DOGV 6141, 10,11.2009) amb les particularitats següents:  
· El requisit assenyalat en la base 7.4 de les generals s'entendrà referit a l'edat de jubilació ordinària que assenyale la normativa aplicable al règim jurídic de la persona participant.  
· Les referències expresses a disposicions normatives s'entendran realitzades a la vigent en cada moment.  
· La forma de provisió és el concurs de mèrits subjecte a avaluació periòdica de l'exercici.  
  
III. Requisits específics comuns  
· Ser empleat públic/empleada pública subjecte/a a règim jurídic laboral amb caràcter fix/fixa pertanyent a la plantilla del Consorci HGUV, del grup/subgrup de titulació o categoria corresponent.  
· Estar en possessió de la titulació que procedisca d'acord amb la classificació de la plaça.  
  
IV. Termini de presentació de sol·licituds  
El termini de presentació de sol·licituds i documentació preceptiva serà d'un mes, comptador a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV), i acabarà el mateix dia del mes següent a aquell en què s'haja publicat. Si fóra inhàbil, el termini finalitzaria l'endemà hàbil. En el cas que no hi haja dia equivalent en el mes següent de la publicació, el termini finalitzarà l'últim dia del mes següent de la publicació de la convocatòria.  
  
V. Exposició del projecte de gestió i puntuació mínima  
Les persones participants disposaran de 30 minuts per a l'exposició davant de la Comissió de Valoració del projecte de gestió. Per a superar aquesta fase la puntuació requerida és de 25 punts (50 % de la puntuació màxima).  
  
VI. Periodicitat i efectes del procés d'avaluació  
La plaça objecte de la present convocatòria està subjecta a una avaluació quadriennal.  
  
  
  
ANNEX II  
Barem de mèrits. Convocatòria CM/03/2017  
  
A) Antiguitat  
Es valorarà fins a un màxim de 10 punts, a raó de 0,60 punts per any complet, els serveis prestats en el CHGUV, així com els reconeguts de conformitat amb la Llei 70/1978, de 26 de desembre.  
B) Formació  
La puntuació màxima d'aquest apartat serà de 13 punts.  
B.1. Formació acadèmica, fins a un màxim de 5 punts  
a) Per cada títol universitari o oficial d'igual o superior a l'exigit per a l'accés al grup /subgrup de classificació de la plaça objecte de la convocatòria: 1,00 punt.  
A aquests efectes, no es valoraran aquelles titulacions que van servir per a accedir al grup/subgrup esmentat.  
b) Per estar en possessió de la suficiència investigadora: 0,50 punts.  
c) Grau de doctor: 1,50 punts  
d) Grau de doctor amb qualificació cum laude: 2,00 punts.  
(Els apartats b, c i d són excloents entre sí).  
B.2. Cursos de formació i perfeccionament, fins a un màxim de 8 punts.  
a) Per l'assistència a cursos de 15 o més hores: 0,20 punts  
b) Per l'assistència a cursos de 25 o més hores: 0,50 punts  
c) Per l'assistència a cursos de 50 o més hores: 1,00 punts  
d) Per l'assistència a cursos de 75 o més hores: 1,50 punts  
e) Per estar en possessió d'un màster no oficial: 2,00 punts per màster no oficial.  
C) Experiència professional  
La puntuació màxima d'aquest apartat serà de 12 punts.  
C.1. Pels serveis prestats en el Consorci HGUV, en llocs de treball del mateix grup/subgrup de la plaça objecte de la convocatòria: 0,15 punts per mes complet.  
C.2. Pels serveis prestats en altres administracions públiques, en llocs de treball del mateix grup/subgrup de la plaça objecte de la convocatòria: 0,05 punts per mes complet.  
D) Docència  
La puntuació màxima d'aquest apartat serà de 7 punts.  
D.1) Docència universitària: fins a un màxim de 3,50 punts.  
a) Docència en centres universitaris en matèries relacionades amb la plaça que ocupa, i/o amb la plaça a què aspira, amb nomenament o contracte de professor/professora: 0,30 punts per curs acadèmic complet.  
b) Col·laborador docent en centres universitaris en matèries relacionades amb la plaça que ocupa, i/o amb la plaça a què aspira: 0,15 punts per curs acadèmic complet.  
D.2) Formació continuada: fins a un màxim de 3,50 punts.  
a) Per haver impartit cursos inclosos en el sistema de formació continuada del sector sanitari: 0,05 punts per hora.  
b) Per haver impartit cursos de gestió inclosos en el sistema de formació continuada del sector sanitari: 0,10 punts per hora.  
E) Altres activitats  
La puntuació màxima d'aquest apartat serà de 5 punts.  
E.1. De participació: fins a un màxim de 1.50 punts.  
Formar part com a membre de comissions tècniques: 0,15 punts per cada any de permanència.  
E.2. Publicacions: fins a un màxim de 3.50 punts.  
Per la publicació de treballs científics i d'investigació directament relacionats amb les funcions de la plaça que ocupa i/o amb la plaça a què aspira:  
a) En revistes de reconegut prestigi: fins a 2,5 punts.  
b) En llibres: fins a 1,5 punts.  
c) Comunicacions: fins a 1 punt.  
La Comissió de Valoració apreciarà el prestigi, impacte i rigor de les publicacions.  
F) Idiomes  
La puntuació màxima d'aquest apartat serà de 3 punts.  
F.1. Coneixements de valencià: fins a un màxim de 2,5 punts segons el certificat expedit o homologat per la Junta Qualificadora de Coneixements de Valencià (només es podrà computar el nivell més alt obtingut):  
  
1. Nivell A1: 0,75 punts.  
2. Nivell A2: 1,00 punts.  
3. Nivell B1: 1,25 punts.  
4. Nivell B2: 1,50 punts.  
5. Nivell C1: 2,00 punts.  
6. Nivell C2: 2,50 punts.  
F.2. Idiomes de la Unió Europea: es valorarà fins a un màxim d'1 punt.  
Certificat d'aptitud en el nivell corresponent expedit o homologat per l'administració competent (només es podrà computar el nivell més alt obtingut en cada llengua):  
1. Nivel A1 - Inicial: 0,10 punts.  
2. Nivel A2 - Bàsic: 0,20 punts.  
3. Nivel B1 - Llindar: 0,40 punts.  
4. Nivel B2 - Avançat: 0,60 punts.  
5. Nivel C1 - Domini funcional eficaç: 0,80 punts.  
6. Nivel C2 ?Domini expert: 1,00 punt.  
En els apartats D, Docència, i E, Altres activitats, els períodes inferiors a l'any o al curs complet, si és el cas, es valoraran per mitjà de prorrateig proporcional.  
  
  
  
ANNEX III  
Comissió de valoració. Convocatòria CM/03/2017  
  
President  
Titular: Enrique Ortega González.  
Suplent: Francisco Quiles Teodoro.  
  
Vocals  
Titular: José Vicente Bagán Sebastián.  
Suplent: Carlos Errando Oyonarte.  
Titular: Tomás Aparicio Alacreu.  
Suplent: Montserrat Casaldaliga Riera.  
Titular: Bernardino Giménez Santos.  
Suplent: Carmen Martí-Belda Torres.  
  
Secretària  
Titular: Pilar Gallego Brosel.  
Suplent:Vicenta Mora Martínez.